Агенцијата за заштита на правото на слободен пристап до информациите од јавен карактер врз основа на член 27и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), а согласно член 109 став 9 од Законот за општата управна постапка (“Службен весник на Република Македонија“ бр. 124/2015), а согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од О. Ч.од Скопје, поднесена против Решение на Регулаторна комисија за енергетика и водни услуги на Република Северна Македонија, по предметот Барање за пристап до информации од јавен карактер, на 21.12.2022 година, го донесе следното

**Р Е Ш Е Н И Е**

1. Жалбата изјавена од О. Ч. од Скопје, поднесена против Решение на Регулаторна комисија за енергетика и водни услуги на Република Северна Македонија бр.03-2659/2 од 01.12.2022 година, заведена во Агенцијата под бр.08-315 на 09.12.2022 година, по предметот Барање за пристап до информации од јавен карактер, **СЕ УВАЖУВА**.
2. Решението на Имателот на информации бр.03-2659/2 од 01.12.2022 година **СЕ ПОНИШТУВА.**
3. **Предметот се враќа на повторно постапување пред првостепениот орган.**
4. **Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.**

**О Б Р А З Л О Ж Е Н И Е**

Како што е наведено во Жалбата О. Ч. од Скопје на 11.11.2022 година, поднел Барање за пристап до информации од јавен карактер до Регулаторна комисија за енергетика и водни услуги на Република Северна Македонија, со кое побарал по е-маил да му се доставатво фотокопија или електронски запис следните информации:

„1. Листа на правни субјекти кои во периодот од 01 февруари 2022 година до 31 октомври 2022 година се префрлиле на регулаторниот пазар за струја во Р.Македонија?

2. Листа на правни субјекти кои се префрлиле на регулираниот пазар за струја во Р.Македонија, по месеци?

3. Количина на потрошена електрична енергија од правните субјекти кои не ги исполнуваат условите да бидат на регулиран пазар во периодот од 01 февруари 2022 година до 31 октомври 2022 година?

4. Количина на потрошена електрична енергија од правните субјекти кои не ги исполнуваат условите да бидат на регулиран пазар во периодот од 01 февруари 2022 до 31 октомври 2022 година по месец?

5. Копија од службената информација со вклучена листа на правни субјекти кои РКЕ ја достави до УЈП?

6. Копија од службената информација со вклучена листа на правни субјекти кои РКЕ ја достави до Управата за финансиска полиција?

7. Копија од службената информација со вклучена листа на правни субјекти кои РКЕ ја достави до министерството за економија?“

Постапувајќи по Барањето, Имателот на информации на 01.12.2022 година до Барателот доставил Решение бр.03-2659/2 од 01.12.2022 година, со кое го одбива Барањето под точките 1, 2, 3 и 4 од Барањето, а за точките 5, 6 и 7 му одговара позитивно. Во Решението е наведено дека: „Регулаторна комисија за енергетика, откако го разгледа барањето утврди дека не располага со податоци од точките 2, 3 и 4 од барањето, а располага со податоците од точките 1, 5, 6 и 7 од барањето. Согласно член 6 став (1) точка (4) од Законот за слободен пристап до информации од јавен карактер имателите на информации можат да одбијат барање за пристап до информации стекната или составена за истрага, кривична или прекршочна постапка. Согласно член 6 став (4) од Законот за слободен пристап до информации од јавен карактер, ако документот или негов дел содржи информации од ставот (1) на овој член, што можат да одвојат од документот без притоа да се загрози неговата безбедност, имателот на информации ги одвојува тие информации од документот и го известува барателот на останатиот дел од документот. Имајќи предвид дека во дел од институциите до кои е доставена службената информација од РКЕ во тек се постапки, па давањето на бараната информација од точки 1, 5, 6 и 7 би имало штетни последици за текот на постапката, Регулаторната комисија за енергетика прави исклучок од слободниот пристап на информации,а согласно член 6 став (1) точка (4) од Законот за слободен пристап до информации од јавен карактер и не ја доставува листата на правни субјекти кои се побарани во точките 1, 5, 6 и 7 до барателот.“

Сметајќи дека, Имателот на информации не му одговорил за горенаведените точки од Барањето, Барателот на информации на 09.12.2022 година до Агенцијата достави Жалба, заведена во Агенцијата под бр.08-315, во која е наведено дека: „....Согласно Законот одговор со архивски број 03-2659/2 кој ми беше испратен на 1 декември 2022 во кој Регулаторната комисија делумно ми го одби барањето и не ми ја достави клучната барана информација за листата на фирми кои го изиграле Законот за енергетика...“

Агенцијата со електронски допис бр.08-315 од 09.12.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации до Агенцијата на 19.12.2022 година достави Одговор на Жалба бр.03-2659/4 од 15.12.2022 година, заведен во Агенцијата под бр.08-315. Во Одговорот е наведено дека: „Регулаторната комисија за енергетика по детално разгледување на сите аспекти на барањето и одредбите од Законот за слободен пристап до информации од јавен карактер...а особено член 6 став (1) точка (4) од истиот, донесе Решение со кое делумно го уважи барањето на барателот, на начин што го уважи по точки 5, 6 и 7, а го одби по точки 1, 2, 3 и 4 односно на барателот, сега жалител, му беше доставено копија од допис бр.12-976/1 од 13.04.2022 година на Регулаторната комисија за енергетика, доставен до Државен пазарен инспекторат, Државен инспекторат за труд, Управа за јавни приходи и Управа за финансиска полиција, без притоа да му ги достави и листите на субјекти во прилог на дописот, кои содржеа информации за субјекти кои преминале од слободен на регулиран пазар на електрична енергија во месец 12/2021, 01/2022 и 02/2022....Регулаторна комисија за енергетика информира дека прилогот кон горенаведениот допис содржи податоци чиј создадач не е Регулаторната комисија за енергетика, туку истите Регулаторната комисија за енергетика ги прибави од други субјекти – операторот на електродистрибутивниот систем со цел спроведување на соодветна управна постапка од Регулаторната комисија за енергетика.“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата, истата **ЈА УВАЖИ, решението на Имателот на информации го поништии предметот го врати на повторно постапување пред првостепениот орган,** поради следното:

Агенцијата за заштита на правото на слободен пристап до информациите од јавен карактер,по разгледувањето на Жалбата и другите списи во врска со предметот, утврди дека имателот на информации не постапилцелосно согласно одредбите од Законот за слободен пристап до информации од јавен карактер.

Што се однесува до наводите на Решението дека: „не располага со податоци од точките 2, 3 и 4 од барањето“, Агенцијата му укажува на Имателот на информации дека, доколку утврдил дека не располага со бараните информации, бил должен да постапи согласно член 18 став 1 од Законот за слободен пристап до информации од јавен карактер, ако имтелот на информации што го примил барањето не располага со бараната информација веднаш, а најдоцна во рок од три дека од денот на приемот на барањето, е должен да го препрати барањето до имателот на информации кој според содржината на барањето е имател на информацијата и за тоа да го извести барателот.“

Што се однесува до наводите на оспореното Решение дека: „Имајќи предвид дека во дел од институциите до кои е доставена службената информација од РКЕ во тек се постапки, па давањето на бараната информација од точки 1, 5, 6 и 7 би имало штетни последици за текот на постапката“, во врска со ова Агенцијата му укажува на Имателот на информации дека е должен одново да ги разгледа бараните информации и доколку го одбие пристапот до информации согласно член 6 став 1 од Законот за слободен пристап до информации од јавен карактер е должен да достави валиден доказ за тоа зошто го одбива пристапот до бараната информација.

Доколку, бараните информации претставуваат исклучок од 6 став 1 од Законот за слободен пристап до информации од јавен карактер, Имателот на информации е должен да го спроведе **задолжителителниот Тест на штетност**, регулиран во член 3 точка 6 и член 6 став 3 од Законот за слободен пристап до информации од јавен карактер, со кој Имателот на информации пред да го одбие пристапот, ги проверува последиците врз интересот кој се заштитува, односно јавниот интерес што би се постигнал со објавување на информацијата.

Согласно член 3 став 1 алинеја 2 од Законот за слободен пристап до информации од јавен карактер, информација од јавен карактер, е информација во која било форма што ја создал или со која **располага** имателот на информацијата согласно со неговите надлежности.

Агенцијата утврди дека, Имателот на информации **располагал** со бараните податоци пред поведување на постапката и истите не биле создадени за поведува на постапка, односно претходно статичките податоците не биле создадени за евентуална истрага.

Во таа смисла, Имателот на информации од јавен карактер е должен да ги разгледа и член 10 став 1 точки: 15, 20, 21 и 22 од Законот за слободен пристап до информации од јавен карактер каде, Имателот на информации е должен да ја информира јавноста преку својата интернет страница со објавување на: видови услуги кои ги даваат имателите на информации, извештаи за работа кои ги поднесуваат до органите надлежни за спроведување контрола и надзор, статистички податоци за работата, како и други информации, акти и мерки со кои се влијае на животот и работата на граѓаните и кои произлегуваат од надлежноста и работата на имателот на информации и други информации кои произлегуваат од надлежноста и работата на имателот на информацијата.

При повторното постапување, Имателот на информации е должен исто така, да утврди и усогласи бројките во диспозитивот со бројките во образложението, поради тоа што во донесеното Решение бр.03-2659/2 од 01.12.2022 година, тие не се усогласени.

При повторното постапување по предметот, Имателот на информации е должен да постапи по укажувањата на Агенцијата.

Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

 **Директор,**

 **Пламенка Бојчева**